**Дейности по Националния план за действие за намаляване на риска от облъчване от радон 2018-2022 г. на територията на област Велико Търново**

В изпълнение на Националния план за действие за намаляване на риска от облъчване от радон 2018-2022 г. е проведено проучване на обемната активност на радон в жилищни сгради с констатирани високи стойности на средно годишна обемна активност на радон на територията на Великотърновска област.

За целта през 2018 г. Националният център по радиобиология и радиационна защита – София предостави на РЗИ – Велико Търново материали и 33 детектора за провеждане на национално проучване на обемната активност на радон в 16 жилищни сгради.

Проучването се проведе през периода 24.10.2018 г. - 20.09.2019 г. по Процедурата за национално проучване за период в жилища с констатирани високи стойности на средно годишна обемна активност на радон.

Приоритетно са избирани жилищни сгради, в които от предходното проучване е установено наличие на радон над 300 Вq/m3 или стойности близки до референтните.

Във всяко домакинство са поставени по два детектори в различни помещения, като са попълнени и анкетни карти за измерване на обемната активност на радон.

След снемане на детекторите същите са изпратени в НЦРРЗ - София за отчитане на измерената обемна активност на радон в жилищните сгради. След получаване на резултатите, участниците са информирани писмено за конкретното установените резултати при проведеното проучване в тяхното жилище.